# Decoupage

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Decoupage je tehnika, kjer natančno izrezane slike zalepimo na različno obdelane podlage in vse to prelakiramo.

Beseda decoupage izvira iz francoskega glagola decouper - razrezati, izrezati, izstriči. Tehnika decoupage ima zelo dolgo zgodovino in se je skozi stoletja spreminjala in dopolnjevala tehniko glede na različne stile, razvoj materiala in pri različnih narodih. V osnovi pa je še vedno izrezovanje oblik oziroma figur iz različnih vrst papirja in to je potem zalepljeno na različne podloge in večkrat lakirano. Okrog leta 1100 so kitajski kmetje uporabljali izrezane figure za okrasitev oken, lantern in ostalih okrasnih predmetov. Najbrž so to videli pri sibirskih nomadih, ki so uporabljali figure iz filca za okrasitev predmetov za grobove. Te navade so bile stare že 4000 let. Nemški in poljski obrtniki so uporabljali tehniko decoupage za okrasitev pohištva. V začetku 17. stoletja je porisano in polakirano pohištvo iz Kitajske in Japonske obnorelo Evropo. Ker pa tega pohištva in uporabnih predmetov ni bilo dovolj za vse željne teh modernih izdelkov, so beneški obrtniki začeli izdelovati podobno pohištvo. Vendar je bilo slikanje dolgotrajno in drago, zato so iznajdljivi mojstri začeli uporabljati izrezane slike. Užaljeni beneški slikarji so to tehniko poimenovali arte povera- beraška umetnost. Vendar pa so imeli problem z lakiranjem, kajti njihov lak ni bil takšen kot so ga uporabljali na vzhodu (izvleček smole drevesa, ki raste na Kitajskem, Japonskem in v Kambodži ). Metoda je dobila naziv lacca contraffata – ponarejen lak. V 18. stoletju se je ta tehnika razširila tudi v Francijo, kjer so jo poimenovali tudi scriba (namizna umetnost). Mnogo znanih (Maria Antoinette) in manj znanih osebnosti si je krajšalo čas z izrezovanjem sličic in lepljenjem le teh na vse mogoče predmete. Zelo znana je bila Angležinja Mary Delaney (1700-1788) priljubljena na dvoru kralja Georga III in kraljice Charlotte. V 71 letu je začela sestavljati obsežno botanično zbirko imenovano papirnati mozaiki, kateri so še danes v Britanskem muzeju. Leta 1760 je Robert Sayer v Londonu natisnil knjigo The Ladies Amusement of the Art of Japanning Made Easy. V njej je objavil 1500 ilustracij za barvanje in izrezovanje. V 19. stoletju (Viktorijanska doba) so začeli izdelovati bolj sentimentalne motive. Danes je lažje priti do lepih figur. Imamo fotokopirne stroje, hitrosušeče barve, lake in finiture , prodajajo pa tudi raznovrstne natisnjene papirje, tudi že izrezane. Nekateri imajo radi barvne ilustracije, drugi pa črno bele sami pobarvajo. V novejšem času po celem svetu tej dekorativni tehniki rečejo decoupage. Figure so natančno izrezane in zalepljene na različno obdelane podlage, potem to polakiramo tudi do tridesetkrat. Različne tehnike in stili se še danes razvijajo in eksperimentirajo. Po celem svetu so združenja ljubiteljev te tehnike.

Vzpostavljeno iz »http://sl.wikipedia.org../../../d/e/c/Decoupage.html«

Kategoriji: Neurejeni članki | Likovna umetnost

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Česky
- Deutsch
- English
- Français
- Italiano
- 日本語
- Svenska